CELEX: 22016D2180
Language: sk
Date: 2015-06-11 00:00:00
Title: Rozhodnutie Spoločného výboru EHP č. 145/2015 z 11. júna 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/2180]

15.12.2016   
               
               
                  SK
               
               
                  Úradný vestník Európskej únie
               
               
                  L 341/34
               
            ROZHODNUTIE SPOLOČNÉHO VÝBORU EHP
      č. 145/2015
      z 11. júna 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/2180]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Komisie (EÚ) 2015/391 z 9. marca 2015, ktorým sa zamieta povolenie určitých zdravotných tvrdení o potravinách, ktoré odkazujú na vývoj a zdravie detí (1), sa má začleniť do Dohody o EHP.
               
            
                  (2)
               
               
                  Nariadenie Komisie (EÚ) 2015/403 z 11. marca 2015, ktorým sa mení príloha III k nariadeniu Európskeho parlamentu a Rady (ES) č. 1925/2006, pokiaľ ide o druhy rodu Ephedra a o Yohimbe [Pausinystalia yohimbe (K. Schum) Pierre ex Beille] (2), sa má začleniť do Dohody o EHP.
               
            
                  (3)
               
               
                  Nariadenie Komisie (EÚ) 2015/414 z 12. marca 2015, ktorým sa mení smernica Európskeho parlamentu a Rady 2002/46/ES, pokiaľ ide o glukozamínovú soľ kyseliny (6 S)-5-metyltetrahydrolistovej používanej pri výrobe výživových doplnkov (3), sa má začleniť do Dohody o EHP.
               
            
                  (4)
               
               
                  Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (5)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XII prílohy II k dohode o EHP sa mení takto:
      
                  1.
               
               
                  V bode 54zzi (smernica Európskeho parlamentu a Rady 2002/46/ES) sa dopĺňa táto zarážka:
                  
                              „—
                           
                           
                              
                                 32015 R 0414: nariadenie Komisie (EÚ) 2015/414 z 12. marca 2015 (Ú. v. EÚ L 68, 13.3.2015, s. 26).“
                           
                        
            
                  2.
               
               
                  V bode 54zzzu [nariadenie Európskeho parlamentu a Rady (ES) č. 1925/2006] sa dopĺňa táto zarážka:
                  
                              „—
                           
                           
                              
                                 32015 R 0403: nariadenie Komisie (EÚ) 2015/403 z 11. marca 2015 (Ú. v. EÚ L 67, 12.3.2015, s. 4).“
                           
                        
            
                  3.
               
               
                  Za bod 94 [nariadenie Komisie (EÚ) č. 1229/2014] sa vkladá tento bod:
                  
                              „95.
                           
                           
                              
                                 32015 R 0391: nariadenie Komisie (EÚ) 2015/391 z 9. marca 2015, ktorým sa zamieta povolenie určitých zdravotných tvrdení o potravinách, ktoré odkazujú na vývoj a zdravie detí (Ú. v. EÚ L 65, 10.3.2015, s. 15).“
                           
                        
            Článok 2
      Znenie nariadení (EÚ) 2015/391, (EÚ) 2015/403 a (EÚ) 2015/414 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 12. júna 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
      
         V Bruseli 11. júna 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 65, 10.3.2015, s. 15.
      
         (2)  Ú. v. EÚ L 67, 12.3.2015, s. 4.
      
         (3)  Ú. v. EÚ L 68, 13.3.2015, s. 26.
      
         (*1)  Ústavné požiadavky neboli oznámené.